Page:Latin for beginners (1911).djvu/245

THE STORMING OF A CITY 219 nōluisse, cōnstituit eīs bellum īnferre. Agrīs vāstātīs, vīcīs incēnsīs, pervēnit ad oppidum validissimum quod et nātūrā et arte mūnitum erat. Cingēbātur mūrō vīgintī quīnque pedēs altō. Ā lateribus duōbus marī mūniēbātur; ā tertiō latere collis, in quō oppidum erat situm, praeruptō fastīgiō ad plānitiem vergēbat; ā quārtō tantum latere aditus erat facilis. Hoc oppidum oppugnāre, cum opus esset difficillimum, tamen cōnstituit Caesar. Et castrīs mūnītīs Pūbliō negōtium dedit ut rēs ad oppugnandum necessāriās parāret.

Rōmanōrum autem oppugnātiō est haec. Prīmum turrēs aedificantur quibus mīlitēs in summum murum ēvādere possint; vīneae fīunt quibus tēctī mīlitēs ad murum succēdant ; pluteī parantur post quōs mīlitēs tormenta administrent; sunt quoque arietēs quī mūrum et portās discutiant. Hīs omnibus rēbus comparātīs, deinde agger ab eā parte ubi aditus est facillimus exstruitur et cum